open-index/open-wikipedia-markdown huggingface dataset:
Prohibition Party

**Prohibition Party** (Forbudspartiet) ble grunnlagt i USA i 1869 som en del av avholdsbevegelsen, og ønsker å forby alkohol og andre rusmidler. Partiets første leder, mellom 1867 og 1872, var John Russell fra Michigan.

Forbudspartiet har aldri vunnet noe presidentvalg. Partiet har likevel hatt indirekte innflytelse, og har lyktes i å tvinge en rekke kommuner og delstater i å forby produksjon og salg av «giftige drikker». 

I 1887 ble Forbudspartiets representant Susanna Madora Salter fra Argonia, Kansas, den første kvinnelige borgermester i USA.

I perioden 1914&ndash;1920 representerte Charles Hiram Randall partiet i Kongressen. I perioden 1917&ndash;1921 var dessuten Sidney Johnston Catts fra Forbudspartiet guvernør i Florida.

Som pressgruppe klarte også partiet i 1919 å tvinge gjennom det 18. lovtillegg i USAs grunnlov, som medførte forbud mot produksjon, salg, transport, import og eksport av alkohol. Denne perioden er kjent som «forbudstiden», og førte til en voldsom oppblomstring av kriminalitet med Al Capone som en sentral aktør.

Ved begynnelsen av den store depresjonen ble avholdssaken forkastet av flertallet i befolkningen. Forbudene ble opphevet ved det 21. lovtillegg i USAs grunnlov i 1933. Avholdssaken var blitt upopulær i befolkningen, og Forbudspartiet mistet innflytelse.

## Splittelser

Forbudspartiet har flere ganger i løpet av sin historie vært gjenstand for indre splittelse. Partiet stilte således med to ulike kandidater ved presidentvalgene i 1896, 1900, 1928 og 2004. Også ved presidentvalget i 2008 stiller partiet med to ulike kandidater til presidentembedet.

## Valghistorikk 1872&ndash;2008

## Eksterne lenker
* 
*
Connemaraponni

**Connemaraponnien** er en gammel, irsk ponnirase. Den er hardfør og stabil, og egner seg like godt som turponni i fjellet, som sprangponni. Rasen er med andre ord svært allsidig, og det er få hestesporter du ikke finner en connemara.

## Historikk
Connemaraen er omtalt i Irland allerede for 1000 år siden. Da ble den brukt som arbeidshest, og var bondens trofaste arbeidskamerat i århundrer. Gjennom tidene er det også blitt innblandet andre raser, som engelsk fullblod og araber. Hestene som levde fritt på den karrige vestkysten, fikk også innblanding av andre, tyngre heste- og ponniraser. I 1923 ble The Connemara Pony Breeder's Society stiftet, og avlen ble da satt mer i system. Stamboken ble imidlertid ikke lukket for andre raser før i 1964. Den første connemara- ponnien kom til Norge i begynnelsen av 1970-tallet.

## Rasebeskrivelse
Connemaraen skal være harmonisk bygget, med god dybde og lengde. Hodet skal være uttrykksfullt, og pannen bred. Skuldrene skal være lange og skrå. Beina skal være sterke og tørre, med brede ledd. Bevegelsene skal være frie, lette og veivinnende..

## Bruksområde
Connemaraen er en allsidig ponni som hevder seg godt i mange av ridesportens grener, også kjøring. Sprangridning er allikevel den ridegrenen connemaraen utmerker seg i. Mange eliteponnier i sprangsporten er renrasede connemaraponnier, eller connemarablandinger. 
Rasen skal være hardfør, nøysom, sterk og intelligent med et meget vennlig gemytt, noe som også gjør at den egnet til distanseridning, eller rett og slett som en ridekompis på hobbybasis.

## Farge
Alle farger er tillatt, med unntak av flekket. Avblekbar- og konstantskimmel er de vanligste fargene. Borket, brun og sort er også vanlig.
Krasavino

**Krasavino** (russisk: Краса́вино) er en by i Vologda oblast i Russland. Den ligger ved elva Nordre Dvina, 648&nbsp;km nordøst for Vologda og 25&nbsp;km nord for Velikij Ustjug, som den administrativt er underlagt.

I Krasavino ligger en av de eldste lin-behandlingsanlegg i Russland, etablert i 1848. I 1899&ndash;1914, ble et stort antall skjeletter av store reptiler fra perm-tiden funnet i utkanten av Krasavino. Bosetningen ble innvilget bystatus i 1947.

## Demografi
Befolkningsutvikling:
:

## Referanser


## Eksterne lenker
*
Stavanger idrettshall

**Stavanger idrettshall** ligger på Tjensvoll like ved Mosvatnet i Stavanger. Hallen ble innviet i 1979 og benyttes til innebandy, bordtennis, badminton, håndball, volleyball, det finnes løpebaner, styrketreningsrom, hoppegrop for tresteg og lengde.

Hallen har også en kafeteria som driftes av Stavanger Idrettsforening.

## Innebandy
Stavanger idrettshall er hjemmebanen til Stavanger Innebandyklubb. Hallen brukes også under innebandyarrangementet Stavanger Open, en populær begivenhet som arrangeres hvert år i april, der det blir spilt på både store og små baner.

## Håndball
Stavanger idrettshall er en av hallene som ble brukt under EM i håndball 2008 for menn. Hallen er hjemmebane for Viking Håndball. Under håndballkamper har hallen plass til 4100 tilskuere derav 2300 sitteplasser. I sesongen 2011/12 hadde derimot Viking bare 586 tilskuere i snitt på sine hjemmekamper.

## Volleyball
Hallen benyttes for volleyballturneringer. Hallen deles da inn i fire hoveddeler med tre volleyballbaner i hver som da gir tilsammen tolv baner. Banene har redusert servefelt. Ettersom hallen ikke har oppmerket mer enn 8 volleyballbaner må det tapes 4 baner forut for større volleyballturneringer. Hvert år siden 1987 har en av norges største volleyballturneringer - Vestcup - blitt arrangert i hallen med KFUM Stavanger Volleyball som arrangør. I tillegg har det blitt arrangert mange Norgesmesterskap, Veteran NM, Gallaturneringer samt regionsmesterskap.

## Eksterne lenker
*
Kirillov

**Kirillov** (russisk: Кири́ллов) er en by i Vologda oblast i Russland. Den ligger ved innsjøene Siverskoje og Dolgoje, rundt 100&nbsp;km nordøst for Tsjerepovets.

Kirillov ble grunnlagt på 1300-tallet som en *[[sloboda]]*-bosetning rundt Kirillo-Belozerskij klosteret fra 1397. I 1775 fikk bosetningen innvilget bystatus.

## Demografi
Befolkningsutvikling:
:

## Referanser


## Eksterne lenker
* 
*  Reiseguide til Kirillov
Generalinspektoratet for informasjonsinfrastruktur

**Generalinspektoratet for informasjonsinfrastruktur** (**GI INI**) er et generalinspektorat som opprettes i det norske Forsvaret når Fellesstaben legges ned. GI INI ble foreslått opprettet av Forsvarssjefen, general Sverre Diesen, i Forsvarsstudie 07. Formelt etableres det nye generalinspektoratet først når regjeringen og Stortinget er forelagt den nye organisasjonen, sannsynligvis i forbindelse med langtidsmeldingen fra Forsvarsdepartementet. Frem til da har sjefen for Fellesstaben, generalmajor Arnvid Løvbukten, fått i oppdrag å fungere i rollen som generalinspektør for informasjonsinfrastruktur.

## Eksterne lenker
* GI INI
* Forsvarsnett: – Må tenke nytt og helhetlig
Roseanna (roman)

***Roseanna*** (1965) er en roman av Sjöwall & Wahlöö i deres detektivserie om  Martin Beck og hans team. Boken er den første i serien ''Roman om en forbrytelse'' (*Roman om ett brott*).

## Sammendrag av handlingen
En ung kvinne er funnet død i en kanal, hun var naken, mishandlet og myrdet. Saken er nesten fullstendig kald med engang fordi ingen klarer å identifisere henne og det er ikke klart hvor eller av hvem hun er myrdet. Men plutselig har etterforskerne hellet med seg; gjennom Interpol blir hennes identitet konstatert. Offerets navn er Roseanna McGraw, en turist som tok en båttur gjennom regionen hvor hun ble myrdet. En veldig grundig etterforskning følger for å avdekke hvem som var med henne på båten.

## Rollefigurer og deres utvikling
Dette er boken hvor Martin Beck, Lennart Kollberg og Fredrik Melander blir introdusert. Seinere i romanen dukker Åke Stenström opp for første gang med sine vanlige gjøremål. 

I denne første boken introduseres dessuten bifigurer som også dukker opp i seinere romaner, som detektiv Åhlberg fra Motala-politiet, og detektiv Sonja Hansson fra Stockholm-politiet. Leseren blir også introdusert for Becks kone, sønn og datter.

## Filmatiseringer
Romanen er filmatisert to ganger:
* *[[Roseanna (1967)]]* (med Keve Hjelm)
* *[[Roseanna (film fra 1993)|Roseanna (1993)]]* (med Gösta Ekman)

## Referanser
Cinema 4D

**Cinema 4D** er et kommersielt animasjons- og modelleringsprogram for tredimensjonal (3D) grafikk, utviklet av MAXON Computer GmbH i Tyskland. Det er et kryssplattform-basert program med sitt eget programmeringsspråk C.O.F.F.E.E, noe som ligner på JavaScript og en avansert moderne C++ API med omfattende SDK (software development kit) for å utvikle plug-ins.
Cinema 4D er kjent for å være brukervennlig og ha et fleksibelt grensesnitt. Programmet er blitt brukt i mange film- og TV-produksjoner, blant annet i filmer som *[[Surf's Up]]*, *[[Legenden om Narnia (film)|Legenden om Narnia]]* og *[[Polarekspressen (film)|Polarekspressen]]*. 

## Historie
Cinema 4D ble opprinnelig utviklet for Amiga, den første versjonen ble gitt ut i 1993. 
I mai 1994 kom oppdateringen V1.5, med store forbedringer av render-kvaliteten. Etter dette ble Cinema 4D raskt MAXON Computer's ledende produkt. 
Ettersom industrien utviklet seg og nye operativsystem ble introdusert ble det nødvendig å støtte andre plattformer. I 1996 ble Cinema 4D tilgjengelig for Windows og Macintosh.

## Programhistorie

## Eksterne lenker
* 
* MAXON 
* International C4D community
Laurids Scavenius

**Laurids Mortensen Scavenius** (født 6. august 1589, død 19. juni 1655) var biskop i Sjællands stift fra 1653 til 1655.

## Oppvekst og utdannelse
Tilnavnet *Scavenius* er en latinisering av Skagen. Han var sønn av Morten Lauridsen og Mariane Sørensdatter, som begge var fiskerfolk. Familien flyttet til København, hvor Laurids gikk på skole. I 1599 døde foreldrene, og Laurids vokste opp hos professor Thomas Fincke.

Laurids fikk være med professor Fincke på reiser i utlandet. Etter studier fikk han i 1610 arbeid som hjelpelærer ved Vor Frue Skole. Fra 1612 drog han på studietur til ulandet og oppholdt seg noen år i Tyskland. Han studerte også i Sveits, Frankrike og Nederland. I 1617 tok han magistergrad ved København universitet.

Christian IV ønsket at han skulle være hovmester for sønnen Frederik III, men pesten i 1619 satte en stopper for denne oppgaven. Scavenius fikk derimot i 1620 stilling som hjelpeprest og lektor (*Lector theologiæ*) ved Roskilde domkirke.

15. oktober 1620 giftet han seg i Roskilde med Else Pedersdatter (født 1601, død 1653). De fikk 15 barn.

I 1627 ble han kalt til sogneprest ved Nicolai kirke i København. Fra 1639 ble han professor i teologi ved universitetet, og året etter tok han doktorgraden.

## Biskop i Sjælland
Han var universitetets rektor fra 1648, samme året som Christian IV døde.

Biskopen på Sjælland, Hans Hansen Resen døde i 1653, og det skulle velges ny biskop. Valget falt på Scavenius, og han ble innsatt av biskop Peder Winstrup fra Lund. Virketiden i denne stillingen ble ikke lang for ham, for han døde allerede 19. juni 1655.

## Forfatterskap
Hans litterære virksomhet innskrenker seg til teologiske disputaser og likprekener (blant annet en latinsk tale over Christian IV).

## Referanser


## Eksterne lenker
* Runebergprosjektet: Dansk Biografisk Lexikon
Hans Hansen Resen

**Hans Hansen Resen** (født 19. oktober 1596, død 3. april 1653) var biskop i Sjællands stift fra 1652 til sin død. Han var sønn av Hans Poulsen Resen.

Etter skolegang i Danmark reiste han i 1615 til Wittenberg for å studere teologi. Tilbake i Danmark ble han rektor for Herulfsholm skole, deretter professor i filosofi ved Københavns Universitet fra 1624, i teologi fra 1635. Han tok doktorgrad i teologi i 1636. I 1624 var han blitt gift med Thale Vinstrup, de fikk flere barn, blant andre den senere juristen Peder Hansen Resen. Hans kone døde dagen etter at han var begravet. 

## Referanser


## Eksterne lenker
* Prosjekt Runeberg: Dansk biografisk Lexikon – bind XIV
Wii Fit

**Wii Fit** er et treningsspill til Nintendo Wii designet av Hiroshi Matsunaga. Spillet ble lansert i Japan 1. desember 2007.

Spillet inkluderer et brett kalt *Wii Balance Board*. Dette er sensorbelagt og brukes i alle spillets øvelser på en aktiv måte.

Spillet ble lansert i Norge den 25. april 2008.
## Referanser

## Eksterne lenker
*
Tenntemperatur

**Tenntemperatur** er den laveste temperaturen et stoff må varmes opp til før det antenner uten bruk av tennkilde (selvantenning). 

Tenntemperaturen kan være vanskelig å fastslå nøyaktig. Den påvirkes av flere faktorer f.eks. luftfuktighet, overflaten på stoffet, oksygenmetning, trykk og vanninnhold. Prosedyre beskrevet i ASTM E659. Tenntemperaturen har ingen direkte sammenheng med flammepunktet, annet enn at tenntemperaturen alltid er høyere. Tenntemperaturen er mer en beskrivelse av stoffets oksidasjons-egenskaper.

## Tabell over tenntemperaturer

Tenntemperatur og flammepunkt for noen stoffer i fast form:

Tenntemperatur og flammepunkt for noen væsker:

Tenntemperatur og flammepunkt for noen gasser:

## Referanser
Helge Widemann Karlsen

**Helge Widemann Karlsen** (født 1954) er en norsk tidligere fotball- og bandyspiller. Han representerte Strømsgodset Idrettsforening hele sin karriere i fotball. Både hans bestefar Waldemar, faren Erling og sønnen Kenneth har spilt for klubben.

I fotball spilte Helge Karlsen 227 obligatoriske kamper for Strømsgodset I.F i perioden 1973–1988. Han scoret 22 mål og var kaptein på laget i 9 sesonger. Han var med på laget som ble norgesmestere i 1973. I 1987 spilte Strømsgodset I.F i 3. divisjon (nåværende 2. divisjon) og i siste kamp kriget de til seg en knepen 3-2 seier over Teie på Gamle Gress som medførte opprykk, etter at Helge Karlsen scoret sitt livs viktigste mål fra 45 meter! slik at Strømsgodset I.F igjen kunne være med i toppen av norsk fotball. 

Helge er en av to spillere i Strømsgodset I.F som har scoret 5 mål i en obligatorisk seriekamp i fotball. Det var i 1984 mot Bærum hjemme på Marienlyst Stadion (Gamle Gress).  

I bandy debuterte han i 1972 for Strømsgodset I.F og var aktiv på laget til 1995 da Strømsgodset I.F la ned senior bandy. Han fortsatte  i 2 sesonger i Skiold SBK og deretter 5 sesonger i Drammen Bandy. Hans siste sesong var 2002/03 da han var 48 år og hadde 32 sesonger i bandy senior A-lag.  

Helge Widemann Karlsen spilte ca. 700 kamper for Strømsgodset I.F scoret i serie og treningskamper hele 1035 mål - seriekamper 592 mål. Han fikk totalt 15 landskamper. og scoret 175 hattrick i trenings og seriekamper i bandy. 4 mål i 42 kamper, 5 mål i 20 kamper, 6 mål i 11 kamper, 7 mål i 3 kamper, 8 mål i 3 kamper og 9 mål i 2 kamper. 

Ingen i Strømsgodset I.F har flere kamper enn Helge Widemann Karlsen i bandy og fotball. Tilsammen med treningskampene i  fotball og bandy er det i alt godt over 1000 kamper. 

## Referanser




## Eksterne lenker
* Strømsgodset I.F - Rosenborg BK 1-0 NM Finale 1973 https://www.youtube.com/watch?v=FhhE8U0ezxM 
* Strømsgodset I.F - Bærum 5-0 1984 https://www.youtube.com/watch?v=K-UsNmrh6EQ
Urpo Korhonen

**Urpo Korhonen** (født 8. februar 1923 i Rautalampi, død 10. august 2009) var en finsk langrennsløper som konkurrerte på 1940- og 1950-tallet. Under OL i 1952 i Oslo gikk han tredjeetappen på Finlands lag som vant gull på 4&nbsp;&times;&nbsp;10&nbsp;km stafett.

## Referanser


## Eksterne lenker
*
Laura Azevedo

**Laura Azevedo**, en tidligere brasiliansk svømmer, nå utestengt fra konkurranseidrett på livstid. Hun har tidligere testet positivt på tre typer anabole steroider. Da hun senere nektet å avgi en ny dopingtest ble hun utestengt på livstid.

## Referanser
Falk Balzer

**Falk Balzer** (født 14. desember 1973 i Leipzig) er en tidligere tysk hekkeløper som vant sølv i EM i 1998 i Budapest i Ungarn. 13. desember 1998 vant han IAAF World Cup i Johannesburg på tiden 13.10 sekunder, som også er hans personlige rekord.

I 2001 ble han utestengt i to år for bruk av nandrolon.

Han er sønn av hekkeløper Karin Balzer, som vant 80 meter hekk for DDR i OL i 1964.

## Referanser


## Eksterne lenker
*
Newfoundland-irsk

**Newfoundland-irsk** (**Gaeilge Thalamh an Éisc**, **Newfoundland Irish**) er en irsk dialekt på øya Newfoundland. Det stod sterkt til midten av  1900-tallet. Det er svært likt det irsk som ble talt i det sørlige Irland på den tid da det var en masseutvandring fra countyene Tipperary, Waterford, Wexford og Cork.
Megacorma obliqua

***Megacorma obliqua*** er en sommerfugl som tilhører familien svermere (Sphingidae).
Denne store svermeren finnes over det meste av Sørøst-Asia og Indonesia.

## Utseende
En stor (vingespenn 120 – 145&nbsp;mm), kraftig, lysebrun svermer. Forvingen har en firkantet, mørkt rødbrun flekk ved forkanten litt utenfor midten. En svart strek går fra denne flekken til vingens ytterkant. Bakvingen er mørkebrun med en lys flekk ved bakhjørnet.

Megacorma obliqua MHNT CUT 2010 0 342 Borneo, Trusmadi male dorsal.jpg| *Megacorma obliqua* ♂	
Megacorma obliqua MHNT CUT 2010 0 342 Borneo, Trusmadi male ventral.jpg| *Megacorma obliqua* ♂  △
Megacorma obliqua MHNT CUT 2010 0 342 Ban Kheum Laos female dorsal.jpg|*Megacorma obliqua*  ♀ 	
Megacorma obliqua MHNT CUT 2010 0 342 Ban Kheum Laos female ventral.jpg|*Megacorma obliqua* ♀ △


## Utbredelse
Finnes fra India og Sri Lanka i vest nordover til det sørlige Kina, østover like til Ny-Guinea og Salomonøyene.

## Kilder
* Pittaway, A.R. & Kitching, I.J. Sphingidae of the Eastern Palaearctic. *Megacorma obliqua*. http://tpittaway.tripod.com/china/m_obl.htm
## Eksterne lenker
*
Vytegra

**Vytegra** (russisk: Вытегра) kan vise til:

*Vytegra (by) – by i Vologda oblast i Russland
*Vytegra (elv) – elv i Vologda oblast i Russland
Øykeltiske språk

De **øykeltiske språkene** utgjør en av de to grenene av de keltiske språkene. Den andre grenen er kontinentalkeltiske språk. Alle de nålevende keltiske språkene er øykeltiske språk, også bretonsk, som snakkes på det europeiske kontinentet.

*Goidelske språk
**gammelirsk, som utvikla seg til:
***Irsk
***Skotsk-gælisk
***Manx
*Brittonske språk
**Kumbrisk
**Piktisk (kanskje)
**Gammelwalisisk, som utvikla seg til:
***Walisisk
**Sørvestbritiske språk, som utvikla seg til:
***Bretonsk
***Kornisk
Evan Lysacek

**Evan Frank Lysacek** (født 4. juni 1985) er en amerikansk kunstløper som deltok i de olympiske vinterlekene 2006 i Torino og 2010 i Vancouver.

Lysacek ble olympisk mester i kunstløp under vinter-OL 2010 i Vancouver. Han vant konkurransen for menn foran Jevgenij Pljusjtsjenko fra Russland og Daisuke Takahashi fra Japan.

Fire år tidligere, vinter-OL 2006 i Torino ble han nummer fire.

## OL-medaljer
* 2010  Vancouver -  **Gull** i kunstløp, single menn  USA

## VM-medaljer
* VM 2009 –  Gull i kunstløp, single menn
* VM 2005 –  Bronse i kunstløp, single menn
* VM 2006 –  Bronse i kunstløp, single menn

## Referanser


## Eksterne lenker
* 
*
Teknologi og forskningslære

**Teknologi og forskningslære** er et nytt fag i videregående skole som har kommet med kunnskapsløftet. Faget er særlig aktuelt for dem som ønsker seg inn på ingeniørstudier. Her fokuseres det i hovedsak på praktisk bruk av realfag og det kan derfor fungere som et supplement til de andre realfagene.

Faget skal være et «realfagsinspirerende fag».

## Referanser
Oslo Sjømannsforening

**Oslo Sjømannsforening** er en frivillig forening som har til formål å knytte medlemmer av sjømannsstanden og andre sjøfartsinteresserte bedre sammen og virke for alt som kan tjene sjømannsstandens og sjøfartens interesser.
Et av foreningens viktige formål er å bidra til å formidle kunnskap om maritim kultur og sjøfartshistorie gjennom sosiale medlemsarramngementer foredragskvelder. Foreningen ble stiftet 19. desember 1846 under navnet Christiania Sømandsforening. 

Alle som er eller har vært offiserer om bord i handelsfartøyer, og alle som er eller har vært marineoffiserer kan bli medlem av foreningen. 

Som medlemmer kan også opptas andre sjøfartsinteresserte som er eller har vært knyttet til virke eller interesser i forbindelse med skipsfart. 

## Eksterne lenker
* Oslo Sjømannsforenings websider
Norsk Motor Klubb

**Norsk Motor Klubb** (**NMK**) er en landsomfattende motorsportorganisasjon stiftet i Oslo som *Norsk Motorcycle-Club* 28. juli 1916. Klubben har rundt 20&nbsp;000 medlemmer fordelt på ca 100 lokale klubber rundt om i landet. Nær 60 % av de lisensierte utøverne i Norge er dermed medlem av NMK.

NMK har i dag sitt hovedkontor lokalisert i Sande i Vestfold. President er Kent-Alan Stenslette.

## Se også
* Norges Bilsportforbund
* Kongelig Norsk Automobilklub
* Norges Motorsportforbund
* Liste over racerbaner i Norge

## Referanser

## Eksterne lenker
* NMK's Hovedsider
* NMK Hamar – Vendkvern Motorbane 
* NMK Grenland
NMK

**NMK** har flere betydninger:

* National Museums of Kenya
* Nord-Makedonia
* Norsk Motor Klubb
* Norsk Myndeklubb
Idrettslaget Tyrving

**Idrettslaget Tyrving** (**IL Tyrving**) er et norsk idrettslag med kontor i Sandvika i Bærum.  Laget ble stiftet 18. juni 1922 og har rundt 600 medlemmer fordelt på idrettene friidrett og orientering. Laget har i over 60 år arrangert Tyrvinglekene, et av de viktige nasjonale stevnene i friidrett.

## Tyrving
Navnet *[[Tyrfing|Tyrving]]* kommer av navnet på et magisk sverd fra en islandsk saga fra 1200-tallet.

## Kjente friidrettsutøvere
* Berit Berthelsen, friidrettsutøver og bronse fra europamesterskapet i lengdehopp fra 1969, og norsk rekordholder i lengde pr. 2007.
* Godtfred Holmvang, friidrettsutøver og europamester i tikamp fra 1946.

## Orientering
### Meritter
NM stafett, herrer ''(6)'' :
* 1989, 2007, 2008, 2012, 2013, 2014

### Kjente orienteringsløpere

* Bjørn Ekeberg
* Martin Johansson
* Wojciech Kowalski
* Andreas Kyburz
* Matthias Kyburz

* Torgeir Nørbech
* Anders Tiltnes
* Audun Hultgreen Weltzien
* Ingunn Hultgreen Weltzien

### Kjente tidligere orienteringsløpere
* Zsuzsa Fey
* Graham Gristwood
* Rolf Vestre

## Eksterne lenker
*
Oslo Sportsskyttere

**Oslo Sportsskyttere** (**OSS**) er en skytterklubb i Oslo. Klubben ble stiftet i 1912 og har i dag grupper innen pistol, hjort, leirdue og villsvin. 

Alle gruppene øver på Løvenskioldbanen, der pistolgruppen har egne standplasser på pistolbanen. Pistolgruppen har også egen innendørsbane.

## Kjente utøvere
* Jan Foss, verdensmester i dynamisk sportsskyting, Østerrike 1976
* Hans Aasnes, verdensmester i *[[100 meter løpende hjort|hjort dobbeltskudd]]* i 1947

## Eksterne lenker
* Klubbens hjemmesider
Norovirus

**Norovirus**, også kalt **norwalkvirus**, er en slekt av RNA-virus i familien *Caliciviridae*. Viruset forårsaker omtrent 50&nbsp;% av alle epidemiske gastroenteritter (mage-tarmkatarr, magesmerter og oppkasting) i verden. Det er den viktigste gruppen med virus som er assosiert med denne tilstanden. Det tar 12-48 timer fra man blir smittet til man blir syk.

Viruset er smittsomt, og sykdommen kommer derfor ofte i små utbrudd, særlig på institusjoner og oftest om vinteren. Man blir smittet ved at man kommer i kontakt med mat eller vann som inneholder viruset. Denne maten/vannet har da blitt behandlet av en person som har hatt smitten, eller vært skylt med kontaminert vann. Viruset er også luftbårent, og kan overføres ved for eksempel hoste. En syk person er smittefarlig så lenge vedkommende har symptomer på sykdommen. Størst er smittefaren etter 2-3 dager med symptomer.

## Symptomer
Viruset gir klassiske omgangssyke-symptomer: kvalme, oppkast, vondt i magen, smerter i musklene, diaré og feber. Dersom du vil ha en helt sikker diagnose må legen din sende inn en avføringsprøve senest tre døgn etter at du har blitt syk. De fleste tilfellene i Norge blir imidlertid diagnostisert etter hva pasienten forteller, og ikke etter en avføringsprøve.

## Navnet
Virusets navn - begge former - kommer fra byen Norwalk i Ohio i USA, der det utløste sykdomsutbrudd i 1968.

## Referanser


## Eksterne lenker
*
Ingrid Espelid Hovigs matkulturpris

**Ingrid Espelid Hovigs matkulturpris** er en pris opprettet av Faglig matråd. Prisen deles nå ut av Stiftelsen Norsk Mat.

I anledning Hovigs 70-årsdag i 1994 begynte Faglig matråd samme år utdelingen av Ingrid Espelid Hovigs matkulturpris, som tildeles personer som gjør en særlig stor innsats for å formidle norsk mat og matkultur med vekt på tradisjon. Prisen er et diplom og et reisestipend på 30&nbsp;000 kroner. 

## Mottakere
* 1994 – Mag.art. Astri Riddervold
* 1995 – Professor Jan Raa
* 1996 – Dr. med. Ingvar Hjermann
* 1997 – Kulturjournalist og kokebokhistoriker Henry Notaker
* 1998 – Kokk Arne Brimi
* 1999 – Matjournalist/husstellærer Aase Strømstad
* 2000 – Produsent Arnt Harald Stange 
* 2001 – Konsulent/husstellærer Liv Gregersen Kongsten
* 2002 – Journalist Borghild Fiskå
* 2003 – Kokk Harald Osa
* 2004 – TV-kokk Wenche Andersen
* 2005 – Lærer i tradisjonsmat Bodil Nordjore
* 2006 – Høgskolelektor i heimkunnskap Gerd Tomter Løvaas 
* 2007 – Osteprodusent Pascale Baudonnel 
* 2008 – Matjournalist Tove Diesen
* 2009 – Kjøkkensjef Gunnar Kvamme
* 2010 – Kjøkkensjef Hanne Frosta
* 2011 – Kirsty McKinnon ved Bioforsk Økologisk og lærer Christin Løkke Hagen. Begge fra Tingvoll
* 2012 – Frivillighetssentralen i Klepp
* 2013 – Anne Gaarder Amland
* 2014 – Andreas Viestad 
* 2015 – Kirsten Winge 
* 2016 – Ingulf Galåen og Mikael Forselius 
* 2017 – Kokk Inge Johnsen 
*2018 – Gunnar Waagen hos Tingvollost
*2019 – Matformidler Maret Ravdna Buljo
*2020 – Servitør og gründer Torill Renaa, innehaver av Re-Naa.
* 2021 – Siderprodusentene Åge Eitungjerde, Asbjørn Børsheim og Olav Bleie
* 2022 – Kokk Jimmy Øien

## Referanser
Auckland City Hospital

**Auckland City Hospital** er hovedsykehuset i Auckland og det største sykehuset på New Zealand. Det er også en av de eldste helseinstitusjonene på New Zealand.
Panikkdagen i Oslo

**Panikkdagen i Oslo** er betegnelsen på den masseflukten fra byen som fant sted 10. april 1940. Bakgrunnen var rykter om at Storbritannia skulle bombe byen, rykter som var satt ut av Wollweber-gruppen for å sikre at medlemmene av sabotasjenettverket skulle komme seg ubemerket ut av byen . Ryktene ble også videreformidlet gjennom svenske og britiske medier, og bidro effektivt til å avskjære forsyningene i Oslo-området.

## Referanser
Joar

**Joar** er et norsk og svensk mannsnavn med opprinnelse i det norrøne navnet *Jóarr*, hvor første navneledd er dannet av det norrøne ordet *jór*, «hest», og det andre navneleddet muligens har opprinnelse i ett av de urnordiske ordene **hariaR*, «kriger», eller **wariaR*, «forsvarer». Navnet er kjent i runeinskripsjoner som  (iuar).

## Utbredelse
Joar er et sjeldent navn. Det er mest brukt i Norge, men er ikke blant de vanligste navnene der heller.

Tabellen nedenfor gir en detaljert oversikt over populariteten til fornavnet Joar i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Joar Hoel Larsen (f 1950), norsk journalist og forfatter
* Joar Tranøy (f 1954), norsk psykolog og forsker
* Per Joar «Perry» Hansen (f 1965), norsk fotballtrener
* Joar Nango (f 1979), samisk kunstner

## Annen bruk av navnet
* Dr Joar Mahkent er en rollefigur i tegneserien *Icicle* som utgis av DC Comics

## Referanser


## Eksterne lenker
*
Robert Baer

**Robert Baer** (født 1952) er en amerikansk forfatter, skribent og tidligere CIA-ansatt som hadde Midtøsten som sitt område. Han har senere jobbet som analytiker i nyhetkanalen CNN samt vært spaltist i ''Time'' og fått publisert artikler i *[[Vanity Fair (tidsskrift)|Vanity Fair]]*, *[[The Wall Street Journal]]* og *[[The Washington Post]].* Han har utgitt flere bøker, deriblant *See No Evil* (2002) som dannet utgangspunktet for spillefilmen *[[Syriana]]* (2005).

Baer vokste opp i Los Angelsen, men familien flyttet til Aspen i Colorado da han var ni. Han er utdannet ved Georgetown University og gikk inn i CIA i 1976. Han ble i løpet av sin karriere sendt ut på feltoppdrag i India, Libanon, Tadsjikistan og i Kurdistan i det nordlige Irak. Mens han var på oppdrag i Nord-Irak i 1995, hevdet han å ha vært del av et mislykket forsøk på å få president Bill Clinton til å støtte et væpnet opprør for å styrte Saddam Hussein. Kuppet skulle organiseres av en gruppe sunnimuslimske offiserer og Kurdistans patriotiske union. I 2007 uttalte han til ''Time Magazine'' at USA planla angrep mot Iran og at det kunne komme i løpet av få måneder. Han mente at det var visepresident Dick Cheney som ivret mest etter angrep, slik som i forkant av invasjonen i Irak i 2003. 

Baer sluttet i CIA i 1997 og i 1998 ble han tildelt Career Intelligence Medal.  

Baer ble intervjuet i den tredelte franske dokumentarserien *[[CIAs hemmelige kriger]]* (2003). Han ble også intervjuet i Robert Greenwalds dokumentarfilm, *Uncovered: The War on Iraq*, fra 2004. 

## Bibliografi
* *See No Evil: The True Story of a Ground Soldier in the CIA's War on Terrorism*, Crown Publishing Group, (2002)
* *Sleeping With the Devil: How Washington Sold Our Soul for Saudi Crude*, Crown Publishing Group, July 2003, (2003)
* *Blow the House Down: A Novel*, Crown Publishing Group, (2006)
**The Devil We Know: Dealing with the New Iranian Superpower*, Crown Publishing Group, (2008)
**The Company We Keep: A Husband-and-Wife True-Life Spy Story*, Crown Publishing Group, (2011)
**The Perfect Kill: 21 Laws for Assassins*, (2014)
**The Fourth Man: The Hunt for a KGB Spy at the Top of the CIA and the Rise of Putin's Russia*, Hachette Books, (2022)

## Referanser


## Eksterne lenker
*
Sauen Shaun

***Sauen Shaun*** (orig: *Shaun the Sheep*) er navnet på hovedskikkelsen og en britisk animert (stop motion) komiserie for barn som har gått på CBBC siden 2007. Serien handler om sauen Shaun, en nysgjerrig sau og flokkens ubestridte leder. Saueflokken bor sammen med gjeterhunden Bitzer, bonden, tre griser og diverse andre dyr på en idyllisk bondegård. Serien ble skapt av Richard Starzak og produsert av Aardman Animations og HiT Entertainment.

Sauen Shaun dukket først opp i 1995 i den Oscarvinnende kortfilmen *Tett på med [[Wallace og Gromit]]* (Wallace forelsker seg).

I Norge ble serien sendt på NRK Barne-TV første gang i 2007.  

I 2015 kom en filmversjon kalt *[[Shaun the Sheep Movie]],* med en oppfølger i 2019: Sauen Shaun-filmen: Farmageddon

## Norske stemmer
* Introsang: Øyvind B. Lyse

## Norsk versjonering
* Studio: Nordubb Studios AS
* Oversettelse: May Bagge-Lund
* Inspillingstekniker: Harald Lindebrekke

## Referanser


## Eksterne lenker
*
Totma

**Totma** (russisk: Тотьма) er en by i Vologda oblast i Russland. Den ligger rundt 220&nbsp;km nordvest for Vologda, ved elva Sukhona.

Totma ble grunnlagt i 1554 (noen kilder oppgir at stedet første gang er nevnt i dokumenter alt i 1137), og fikk innvilget bystatus i 1780. Byen er administrasjonssenter for rajonen med samme navn.

## Demografi
Befolkningsutvikling:
:

## Referanser


## Eksterne lenker
*
Kvartil

Et **kvartil** er en type kvantil som ofte brukes innen deskriptiv statistikk for å angi en av fire like store grupper som hver representerer en fjerdedel av fordelingen i et utvalg eller populasjon. Kvartiler brukes for å redusere store skjevheter i et sett målinger, som ofte oppstår pga. veldig store og/eller veldig små enkeltmålinger. 

## Utregning
En kvartil kan regnes ut ved å dele en sortert liste med målinger i fire, for så å hente ut verdien til målingene mellom hver fjerdededel av listen. For å hente ut verdien til målingen mellom 1. og 2. kvartil  (nedre kvartil) symbolisert Q1, verdien til målingen mellom 2. og 3. kvartil (median) symbolisert M og verdien til målingen mellom 3. og 4. kvartil  (øvre kvartil) symbolisert Q3. For å finne nummeret i listen til målingen til Q1 kan vi bruke formelen, hvor *n* er antall verdier:

 Q_{1} = \frac{n + 1}{4} 

For å finne M:

 M = \frac{n + 1}{2} 

For å finne Q3:

 Q_{3} = 3 \frac{n + 1}{4} 

Vær oppmerksom at dersom (n + 1)/4 ikke er blir et naturlig tall, vil svaret for Q1 og Q3 bli en brøk. Da må verdiene vektes mot hverandre.

## Kvartilbredde
**Kvartilbredden** er differansen mellom den øvre og nedre kvartil. 

 Q_{B} = \ Q_{3} - Q_{1} 

Ettersom kvartilbredden ikke blir påvirket av de 25&nbsp;% største eller minste verdiene, blir det et godt spredningsmål, selv om de originale verdiene var skjevt fordelt.

## Kvartilavvik
**Kvartilavviket** er definert som halvparten av kvartilbredden.

 Q_{B} = \frac{Q_{3} - Q_{1}}{2} 

## Eksempler
**Eksempel 1**
Datasett: 6, 47, 49, 15, 42, 41, 7, 39, 43, 40, 36 
Sortert datasett: 6, 7, 15, 36, 39, 40, 41, 42, 43, 47, 49

\begin{cases}
Q_1 = 15 \\
M = 40 \\
Q_3 = 43
\end{cases} 

**Eksempel 2** 
Sortert datasett: 7, 15, 36, 39, 40, 41

\begin{cases}
Q_1 = 15 \\
M = 37.5 \\
Q_3 = 40
\end{cases} 

**Eksempel 3** 
Sortert datasett: 1, 2, 3, 4

\begin{cases}
Q_1  = 1.5 \\
M  = 2.5 \\
Q_3 = 3.5
\end{cases} 

## Se også
Median
Labrofossen

**Labrofossen** er en foss i Numedalslågen ved Labro sør for Kongsberg sentrum, i Kongsberg kommune. Den har en fallhøyde på 41 meter. Fossen ble utbygd i 1910 til produksjon av vannkraft, i 1983 ble det erstattet av Skollenborg kraftverk.

Kraftstasjonen ved Labro ble etter nedleggelsen benyttet til museum, her er *Vassdragsmuseet Labro, Numedalslågens Fløtningsmuseum* og *Norsk Vegmuseum avd. Buskerud.*

Labrufossen er mye benyttet som motiv i kunst og det er mange kjente kunstner som har latt seg inspirere. Under er det noen eksempler.
Fil:The Labro Falls MET DP266309.jpg|Labrofossen, Thomas Fearnley, Metropolitan Museum of Art (mellom 1824 og 1842)
Fil:Johan Christian Dahl - The Lower Falls of the Labrofoss.jpg|Labrofossen, J.C. Dahl, National Gallery (1827)
Fil:Thomas Fearnley - The Labro Falls at Kongsberg - Google Art Project.jpg|Labrofossen, Thomas Fearnley, Lillehammer Kunstmuseum (1837)
Fil:Thomas Fearnley - The Labro Falls - NG.M.01632 - National Museum of Art, Architecture and Design.jpg|Labrofossen, Thomas Fearnley, Nasjonalmuseet (1838)
Fil:Magnus Thulstrup Bagge - The Labro Falls - NG.M.03576 - National Museum of Art, Architecture and Design.jpg|Labrofossen, Magnus Thulstrup Bagge, Nasjonalmuseet (1847)
Fil:Johan Christian Dahl - The upper Falls of the Labrofoss - NG.M.01091 - National Museum of Art, Architecture and Design.jpg|Labrofossen, J.C. Dahl, Nasjonalmuseet (1855-1856) 
Fil:Hans Gude - The Labro Falls - NG.M.00635-001 - National Museum of Art, Architecture and Design.jpg|Labrofossen, Hans Gude, Nasjonalmuseet (1862)
Fil:Norge fremstillet i Tegninger - no-nb digibok 2009113013003-53.jpg|Illustrasjon hentet fra boken "Norge fremstillet i Tegninger" Magnus Thulstrup Bagge (1889)
Fil:Hans Gude - Ved Labrofoss - TKM-144-1904 - Trondheim kunstmuseum.jpg|Ved Labrofoss, Hans Gude, Trondheim kunstmuseum (1904)


## Kulturelle referanser
*Nasjonalromantisk maleri av Thomas Fearnley

## Eksterne lenker
* Norsk vassdragssenter
* Skollenborg kraftstasjon
The Sensual World

***The Sensual World*** er Kate Bushs åttende albumutgivelse og hennes sjette utgivelse med originalmateriale. 

## Sporliste
# «The Sensual World» – 3:57
# «Love and Anger» – 4:42
# «The Fog» – 5:04
# «Reaching Out» – 3:11
# «Heads We're Dancing» – 5:17
# «Deeper Understanding» – 4:46
# «Between a Man and a Woman» – 3:29
# «Never Be Mine» – 3:43
# «Rocket's Tail» – 4:06
# «This Woman's Work» – 3:32
# «Walk Straight Down the Middle» – 3:48

## Eksterne lenker
*
Rud skole (Vestre Toten)

**Rud skole** er en nedlagt folkeskole i Vestre Toten kommune. På Rud var det skole fra 1844 til 1962. Skolen ble da erstatta av Bøverbru skole. Rud var det første faste skolestedet i Vestre Toten. Garden hadde etter delinga av Totens prestegjeld i 1826 blitt klokkergard i Vestre Toten. Klokkeren ble således også lærer da Rud skole ble oppretta. Klokkeren hadde også ansvar for gardsdrifta på Rud, som ble rydda i middelalderen. 

I 1976 ble husa på skolen overdratt til Toten museum, som i dag er en del av Mjøsmuseet. I andre etasje på skolebygningen ble det oppført en bestyrerleilighet der blant andre John Aage Gjestrum bodde en periode. Det ble holdt sporadisk formidlingsaktivitet på Rud Skole litt utover 2010-tallet, før daværende Toten Økomuseum og Historielag solgte eiendommen i 2018.

## Eksterne lenker
* Norske Gaardnavne
The Red Shoes

***The Red Shoes*** er Kate Bushs syvende studioalbum. Det første opplaget av albumet inkluderte kortfilmen *The Line, the Cross and the Curve*. Dette er Bushs siste utgivelse før hennes mye omtalte tolv år lange pause fra musikkbransjen. Hennes neste album med originalmateriale, *[[Aerial]]*, kom i 2005.

## Sporliste
# «Rubberband Girl» – 4:42
# «And So is Love» – 4:16
# «Eat the Music» – 5:08
# «Moments of Pleasure» – 5:16
# «The Song of Solomon» – 4:27
# «Lily» – 3:51
# «The Red Shoes» – 4:00
# «Top of the City» – 4:14
# «Constellation of the Heart» – 4:46
# «Big Stripey Lie» – 3:32
# «Why Should I Love You?» – 5:00
# «You're the One» – 5:52

## Eksterne lenker
*
Oschatz

**Oschatz** er en by i Sachsen i Tyskland. Det ligger 55 kilometer øst for Leipzig og nordvest for Dresden.

## Bilder

File:Oschatz1.jpg|St. Aegidienkirken
File:Marktbrunnen 01.JPG|Fontenen på torget er fra 1589
File:Bahnhof Oschatz 2011.JPG|Oschatz jernbanestasjon
File:RuinenSchlossOsterland201111FotoAKaiser.JPG|Ruinene av Osterland slott fra 1230


## Referanser


## Eksterne lenker
*
Sportsklubben Falken

**Sportsklubben Falken** er en skøyteklubb fra Trondheim, stiftet 9. februar 1925. Klubben er samarbeidspartner med organisasjonen MOT.

## Kjente utøvere
*Hjalmar «Hjallis» Andersen, skøytelegende og trippelvinner fra OL 1952 i Oslo
*Sverre Farstad, gullvinner på 1500 m fra OL 1948 i St. Moritz
*Villy Haugen, vinner av bronsemedalje på OL 1964 i Innsbruck
*Jan Egil Storholt, gullvinner på 1500 m fra OL 1976 i Innsbruck
*Eskil Ervik gikk sine første år for klubben, men konkurrerte i seniorklassen for Hamar IL

## Eksterne lenker
* 
*
Belozersk

**Belozersk** (russisk: Белозе́рск), kjent som **Beloozero** (russisk: Белоо́зеро) frem til 1777, er en by i Vologda oblast i Russland, Den ligger på sørbredden av Belojesjøen, som den er oppkalt etter.

## Historie
Belozersk er første gang nevnt i krøniker i 862, og var en av de fem opprinnelige russiske byer (de andre er Ladoga, Novgorod, Polotsk og Rostov). Bosetningen har ved flere anledninger blitt flyttet fra en bredd ved innsjøen til en annen.

På 1000-tallet var regionen fremdeles hovedsakelig befolket av finsk-ugriske stammer som sterkt motsatte seg forsøk på kristning. I 1071 reiste de lokale hedenske prestene seg i et opprør, som ble slått ned av den Kievske kommandanten Jan Vysjatitsj. Nestorkrøniken forteller at prestenes døde kropper ble hengt fra et eiketre, til de ble revet i stykker av en bjørn, som av stammefolkene ble sett på som et hellig dyr.

Beloozero var hovedstad i et lite fyrstedømme mellom 1238 og 1370. Byens middelaldermonumenter omfatter Maria himmelfarts kirke (1552) og Frelserkatedralen (1668). Trekapellet St. Elijah ble bygget i 1690. Området er rikt på gamle klostere, slik som Kirillo-Belozerskij klosteret og Ferapontovklosteret.

## Demografi
Befolkningsutvikling:
:

## Referanser


## Eksterne lenker
*
Aerial

***Aerial*** er Kate Bushs åttende studioalbum. Det er et dobbeltalbum som består av platene *A Sea of Honey* og *A Sky of Honey*. *Aerial* er Bushs første album etter en tolv år lang pause fra musikkbransjen, og det var store forventninger knyttet til utgivelsen.

## Sporliste

**Side 1; A Sea of Honey**
# «King of the Mountain» – 4:53
# «π» – 6:09
# «Bertie» – 4:18
# «Mrs. Bartolozzi» – 5:58
# «How to Be Invisible» – 5:32
# «Joanni» – 4:56
# «A Coral Room» – 6:12

**Side 2; A Sky of Honey**
# «Prelude»– 1:26
# «Prologue» – 5:42
# «An Architect's Dream» – 4:50
# «The Painter's Link» – 1:35
# «Sunset» – 5:58
# «Aerial Tal» – 1:01
# «Somewhere in Between» – 5:00
# «Nocturn» – 8:34
# «Aerial» – 7:52

## Eksterne lenker
*
Lapara bombycoides

***Lapara bombycoides*** er en sommerfugl som tilhører familien svermere (Sphingidae). Denne arten, som lever i Nord-Amerika, er en av relativt få svermere som har larver på bartrær.

## Utseende
En ganske liten (vingespenn 45 – 60&nbsp;mm), grå svermer. Kroppen er ensfarget grå, bakkroppen har en smal, svart midtstripe og mørke bakkanter på hvert ledd. Forvingen er grå med spredte, lyse skjell og to mer eller mindre tydelige, korte, svarte lengdestreker. Bakvingen er ensfarget lysgrå. Larven er grønn med hvite lengdestriper. Langs ryggen har utvokste larver en rekke av brunrøde, firkantede flekker. Den skiller seg fra de fleste andre svermerlarver ved at den ikke har noe horn på bakkroppen.

## Levevis
Larven lever på ulike arter av furu (*Pinus*) og lerk (*Larix*). De voksne svermerne flyr om natten i juni – juli.
## Utbredelse
Arten finnes i bar- og blandingsskogsområdene i den sørlige delen av Canada og det nordøstlige USA.
## Kilder

* Oehlke, W. Sphingidae of the Americas – *Lapara bombycoides*. http://www.silkmoths.bizland.com/lbombyco.htm
## Eksterne lenker
*
Nammo

**Nammo AS** er et internasjonalt konsern innen forsvarsindustrien med hovedkontor i Norge. Nammos kjernevirksomhet er produksjon av ammunisjon, rakettmotorer, romfartsprodukter, og leveranse av tjenester på demilitarisering. Ved utgangen av 2022 hadde konsernet 2 800 ansatte, hvorav 900 i Norge. Regnskapet for 2022 viste en omsetning på 7,45 milliarder norske kroner. Aksjekapitalen er på 100 millioner kroner. Nammo er organisert i et holdingselskap, Nammo AS, med hel- eller deleide datterselskaper/virksomheter i Norge, Sverige, Finland, Tyskland, Sveits, Spania, Irland, UK og USA. Den finske delen ligger under Nammo Lapua.

## Historie

I august 1998 undertegnet Raufoss ASA, svenske Celsius AB (senere kjøpt opp av Saab AB) og Patria Industries Oyj i Finland (skiftet navn til Patria Oyj i 2004) en samarbeidsavtale om produksjon av ammunisjon i et felles nordisk selskap, Nammo Group. Raufoss fikk 45 % av aksjene ved etableringen, mens de finske og svenske eierne fikk 27,5 % hver. Den norske stat kjøpte Raufoss ASAs aksjer i Nammo AS i 2000. 

Siden februar 2006 eies selskapet 50 % av den norske stat og 50 % av finske Patria Oyj.

### Påvirkning av Ukraina-krigen
I forbindelse med krigen i Ukraina merket Nammo en stor pågang i etterspørsel av ammunisjon, og ved utgangen av 2022 var ordreserven på 14,8 milliarder kroner en økning på 44 % i forhold til året før. 

I september 2022 ba selskapet regjeringen om et engangsbidrag på 650 millioner for å kunne øke leveransene av våpen og ammunisjon til Forsvaret. I januar 2023 inngikk regjeringen en avtale med Nammo verdt inntil 2,6 milliarder kroner som skal gå blant annet til kjøp av artilleriammunisjon til Forsvaret, samt til videre støtte til de ukrainske styrkene.

## Referanser


## Eksterne lenker
* 
*
Saab (teknologiselskap)

**Saab AB** er et svensk teknologiselskap med hovedkontor i Linköping som er involvert i forsvars-, fly- og romindustriene. Navnet Saab kommer opprinnelig fra **Svenska Aeroplan AB**.

Selskapets største eiere er den svenske Wallenberg-familien samt det britiske forsvarsselskapet BAE Systems. Marcus Wallenberg er styreformann. Det er 13&nbsp;757 ansatte (2008).

Saab AB har sin historie tilbake til 1937 og produserte også personbiler fra 1947, men på slutten av 1980-tallet ble økonomien vanskeligere og etter blant annet samtaler med Mazda om samarbeid ble personbildivisjonen i 1990 solgt til General Motors Corporation under navnet Saab Automobile AB.

Saab kjøpte opp selskapet Celsius AB - som var morselskapet til AB Bofors - i 2000. Deler av Bofors ble videresolgt, men den ene halvdelen av det tidligere svenske forvarskonsernet er beholdt gjennom datterselskapet Saab Bofors Dynamics. Saab AB er også underleverandør til Airbus og Boeing og produserer blant annet vingedeler til disse flyprodusentene.

## Produkter
### Fly

*Saab 17
*Saab 18
*Saab 21
*Saab 21R
* Saab 29 Tunnan
* Saab 32 Lansen
* Saab 35 Draken
* Saab 37 Viggen
* Saab 39 Gripen
*Saab 90 Scandia
* Saab 91 Safir
*Saab 105
*Saab 340
*Saab 2000
* Saab MFI-15 Safari

### Våpen

*Robot 70 luftvernsystem
*RBS15 AShM/LAM system
*Taurus KEPD 350 missil
*RBS 23 BAMSE SAM luftvernsystem
*AT4/AT4 CS panservernvåpen
*Carl Gustaf RFK Rekylfri kanon 84 mm
*NLAW lett panservernmissil
*Saab Bofors Dynamics CBJ-MS 9&nbsp;mm maskinpistol
*Ak 5C 5.56mm karabin-rifle, standard i det svenske forsvaret

### Radar

*Erieye - Airborne Early Warning & Control system (AWACS)
*ARTHUR - ARTillery HUnting Radar - Bakkeradar for å spore artilleri
*GIRAFFE - Bakkeradar for luftforsvar
*PS-05/A - Radar for jagerfly
*HARD 3D - Radarsystem for å avdekke fly og helikoptre

## Eksterne lenker
*
Nesna Idrettslag

**Nesna IL** er et idrettslag fra Nesna Kommune i Nordland. Laget ble stiftet med 20 medlemmer og ble innmeldt i Nordland distriktslag for idrett 12. juni 1921. Laget  kan tilby aktive fotball- og badmintonavdelinger.

## Fotball
Nesna IL er med fra starten da Helgeland og Salten Fotballkrets stiftet i 1919 opprettet Klasse B fra sesongen 1921. Deltakende lag det året var Nesna Idrettslag, Brønnøy Turn og IF, (senere Brønnøysund IL) Sandnessjøen IL, Lurøy IL. Klubbens A-lag i fotball spiller i 4. divisjon. I 2009 rykket Nesna IL opp fra 5. divisjon uten poengtap og med 73-3 i målforskjell. Fotballsatsingen på Nesna er stor.
Etter vårsesongen 2010 ledet Nesna sin avdeling med 27 poeng på 10 kamper og 52-14 i målforskjell. Nesna IL kjempet om retten til å spille kvalifikasjon for opprykk til den nye 3. divisjonen i Hålogaland/Nordland som startet opp i 2011 etter omlegging av seriesystemet.

### Tabell

## Referanser


## Eksterne lenker
* 
* Nesna Fotball
* Norges Fotballforbund: Nesna IL - Fotball
* Nesna Badminton
Morten Andresen

**Morten Andresen** (1952–2012) var en norsk skuespiller som for det meste har opptrådt på teaterscenen. Han var ansatt ved Den Nationale Scene i en årrekke.

Andresen scenedebuterte i stykket *En modig mygg* på Nationaltheatret i 1972 og var ansatt der til 1976. Fra 1976 til 1990 var han fast ansatt ved Den Nationale Scene i Bergen, avbrutt av et engasjement ved Hålogaland Teater i 1987–1988 der han spilte i barneforestillingen *Kykkelikasse*. Han gjorde seg særlig bemerket for den stumme rollen i Staffan Göthes *En utstoppet hund* (1989) og rollen som Jamie Tyrone i Eugene O'Neills *[[Lang dags ferd mot natt]]* (1976). I løpet av karrieren spilte han i om lag 70 sceneproduksjoner, alt fra greske tragedier til moderne dramatikk, barneteater og musikaler. 

Han filmdebuterte i en birolle i komedien ''Freske fraspark'' (1963) og hadde senere biroller i filmer som ''Fem døgn i august'' (1973), ''Bobbys krig'' (1974), ''Brent av frost'' (1997) og *[[Thale]]* (2012). 

Han tv-debuterte i Fjernsynsteaterets *Tre søstre* (1973), hvor han hadde en birolle. Senere hadde han mindre roller i tv-serier som *[[Nitimemordet]]* (1975), ''I de beste familier'' (1994–1995) og ''Jakten på Mauritius'' (1995). 

Andresen medvirket også i en rekke hørespill i perioden 1961 til 1995. 

Han døde av hjertestans i sitt hjem i Fredrikstad i 2012, 60 år gammel. 

## Referanser


## Eksterne lenker
*